Γερουσία της Οθωμανικής Αυτοκρατορίας

Η **Γερουσία της [[Οθωμανική Αυτοκρατορία|Οθωμανικής Αυτοκρατορίας]]** ( ή *Meclis-i Âyân*, , κατά λέξη "Συνέλευση των Προυχόντων") ήταν η Άνω Βουλή του Κοινοβουλίου της Οθωμανικής Αυτοκρατορίας, της Γενικής Συνελεύσεως. Τα μέλη της ήσαν ορισθέντες προύχοντες εντός της Οθωμανικής Κυβερνήσεως οι οποίοι, μαζί με την εκλεχθείσα Κάτω Βουλή της Βουλής των Αντιπροσώπων (), αποτελούσαν την Γενική Συνέλευση. Ιδρύθηκε υπό την πρώτη της μορφή σύμφωνα με το Οθωμανικό Σύνταγμα του 1876, στόχος του οποίου ήταν η μεταρρύθμιση της Οθωμανικής Αυτοκρατορίας σε συνταγματική μοναρχία.

Τα μέλη της Γερουσίας επιλέγονταν από τον Σουλτάνο, ενώ ο αριθμός αυτών περιοριζόταν στο ένα τρίτο (1/3) του αριθμού των μελών της αντιπροσωπευτικής Βουλής των Αντιπροσώπων. Τα μέλη και ο πρόεδρος της Γερουσίας ορίζονταν προκειμένου να είναι αξιόπιστοι και ικανοί διοικούντες του κράτους, ενώ υπήρχε η απαίτηση να είναι τουλάχιστον 40 ετών. Επίσης, σύμφωνα με τον 62ο όρο του Συντάγματος του 1876, κυβερνητικοί υπουργοί, επαρχιακοί κυβερνήτες, στρατιωτικοί διοικητές, καζασκέρηδες, πρεσβευτές, Ανατολικοί Ορθόδοξοι Πατριάρχες, ραβίνοι, καθώς και φερίκ του στρατού και του ναυτικού, εφόσον πληρούσαν ορισμένους όρους, μπορούσαν, επίσης, να καταστούν μέλη της Γερουσίας μέσω των αξιωμάτων τους.

Μέλη και των δύο Βουλών, μαζί με τους κυβερνητικούς υπουργούς υπό την ηγεσία του Μέγα Βεζίρη (του *de facto* Πρωθυπουργού της Οθωμανικής Αυτοκρατορίας), συναντιόνταν μια φορά τον χρόνο προκειμένου να συζητήσουν και να συντάξουν μια σειρά αιτημάτων προς τον Σουλτάνο, προκειμένου αυτός να τα εξετάσει και να τα ικανοποιήσει στην διάρκεια του αμέσως επόμενου έτους, καθώς και να εξετάσουν τις ενέργειες στις οποίες ο τελευταίος προέβη στην διάρκεια του αμέσως προηγούμενου έτους. Στην διάρκεια της ίδιας ημέρας, οι Γερουσιαστές προέβαιναν σε όρκο πίστης προς το Σύνταγμα, τον Σουλτάνο, το Έθνος, καθώς και τα καθήκοντά τους.

Οι λογαριασμοί και προϋπολογισμοί που εγκρίνονταν από την Βουλή των Αντιπροσώπων αποστέλλονταν στην Γερουσία, όπου και ελέγχονταν από θρησκευτικής, ηθικής, οικονομικής, κοινωνικής και στρατιωτικής άποψης, καθώς και τροποποιούνται ή αποστέλλονται εκ νέου προς την Βουλή. Η Γερουσία, επίσης, είχε την εξουσία της θέσπισης αρχικών νομικών διατάξεων.

## Α΄ Συνταγματική Περίοδος (1876-1878)

Η Γερουσία συνεκλήθη για πρώτη φορά την Δευτέρα 19 Μαρτίου του 1877. Κατά την περίοδο στην διάρκεια της οποίας ο Σερβέρ Πασάς προήδρευε της Γερουσίας, η τελευταία αριθμούσε 27 μέλη.
Όταν ο Σουλτάνος Αμπντούλ Χαμίτ Β΄ διέταξε την διάλυση του Κοινοβουλίου στις 13 Φεβρουαρίου 1878, η Γερουσία έπαυσε να συνεδριάζει, ωστόσο τα μέλη της εξακολούθησαν να αμείβονται με κυβερνητικούς μισθούς, ενώ οι θέσεις τους ως στρατιωτικοί και πολιτικοί ηγέτες παρέμειναν απαράλλακτες.

## Β΄ Συνταγματική Περίοδος (1908-1920)

Έπειτα από την διακήρυξη της Β΄ Συνταγματικής Περιόδου, τροπολογίες πραγματοποιήθηκαν επί του Συντάγματος του 1876. Σύμφωνα με τις συγκεκριμένες τροπολογίες, η Γερουσία ξεκίνησε να συνεδριάζει σε ετήσια βάση, στις αρχές του μήνα Νοέμβριου, αναλόγως της αρεσκείας του Σουλτάνου, ενώ διαλυόταν έπειτα από διάστημα τεσσάρων μηνών. Η Γερουσία, συνήθως, συνεδρίαζε έπειτα από την Βουλή των Αντιπροσώπων. Σε εξαιρετικές περιπτώσεις, κατόπιν αιτήματος του Σουλτάνου, ή κατόπιν γραπτής εγκλίσεως υπογεγραμμένης από την πλειοψηφία των μελών της Βουλής των Αντιπροσώπων, το σύνολο του Κοινοβουλίου δύνατο να συνέρχεται σε από κοινού συνεδρίαση της Γερουσίας και της Βουλής με την συνεδρίαση να επεκτείνεται σε χρονική διάρκεια.

Στις 17 Δεκεμβρίου 1908, η Γερουσία συνεκλήθη εκ νέου για πρώτη φορά έπειτα από διάστημα 30 ετών, με αρκετά εκ των μελών της να αλλάζουν με την πάροδο του χρόνου έως και την διάλυσή της με το πέρας του Α΄ Παγκοσμίου Πολέμου το 1920, όταν και η Συμμαχική κατάληψη της Κωνσταντινούπολης υποχρέωσε την *de jure* διάλυση του Κοινοβουλίου στις 16 Μαρτίου 1920. Η *de facto* διάλυση έλαβε χώρα στις 11 Απριλίου του ιδίου έτους, όταν και ο Σουλτάνος, όντας υπό την πίεση των εισβολέων Συμμάχων, διέταξε επισήμως την διάλυση του Κοινοβουλίου.

## Μέλη

### Α΄ Συνταγματική Περίοδος (1876-1878)

* Σερβέρ Πασάς – Πρόεδρος
* Αχμέντ Αριφί Πασάς – Αντιπρόεδρος
* Μουσταφά Νουρί Πασάς – Αγγελιοφόρος του Σουλτάνου
* Μεχμέντ Ναμίκ Πασάς – Αρχιστράτηγος
* Καϊσεριλί Αχμέντ Πασάς – Υπουργός Ναυτικού
* Αμπντουραχμάν Σαμί Πασάς
* Αλί Καμπουλί Πασάς
* Μεχμέντ Χαλέτ Πασάς – Κυβερνήτης της Χετζάζ
* Ντερβίς Πασάς – Κυβερνήτης της Άνκαρα
* Μοραλί Ιμπραΐμ Πασάς – Υπουργός Ναυτικού

* Αχμέντ Τσελάλ Πασάς
* Μάρκο Πασάς – Υπουργός Ιατρικής Εκπαίδευσης
* Ουριανιζαντέ Αχμέντ Εσάντ Εφέντι
* Καρά Χαλίλ Εφέντι – Σύμβουλος επί των φετβά (*Fetva emini*)
* Χατσί Ταχίρ Εφέντι – Υπουργός Δημόσιας Εκπαίδευσης
* Μ. Αρίφ Εφέντι – πρώην μέλος του Συμβουλίου της Επικρατείας
* Ριζά Εφέντι – πρώην δικαστής στο Ακυρωτικό Δικαστήριο
* Μπαγκντατλί Εφέντι – μέλος του Συμβουλίου της Επικρατείας
* Γιοργκάκι Εφέντι – μέλος του Συμβουλίου της Επικρατείας
* Ντάβισον Εφέντι – μέλος του Συμβουλίου της Επικρατείας

* Σερβιτσέν Εφέντι – από το Υπουργείο Ιατρικής Εκπαίδευσης
* Μ. Εμίν Μπέης – πρώην Αρχιγραμματέας της Γραμματείας του Παλατιού
* Ντουζογκλού Μιχράν Μπέης – μέλος του Συμβουλίου της Επικρατείας
* Αριστάκης Λογοθέτης Μπέης – μέλος του Συμβουλίου της Επικρατείας
* Σαΐντ Χαλίμ Πασάς
* Νταμάτ Μαχμούντ Ιμπραΐμ Πασάς
* Κωστάκης Μουσούρος Πασάς – πρέσβης προς την Βρετανία
* Α. Χιλμί Εφέντι – Πρόεδρος του Τμήματος Εφέσεων
* Κωστάκης Αντωνόπουλος Πασάς – δικαστής στο Ακυρωτικό Δικαστήριο
* Αμπντουλκερίμ Ναντίρ Πασάς

### Β΄ Συνταγματική Περίοδος (1908-1920)
This incarnation της Γερουσίας περιελάμβανε δύο επιζώντα μέλη της αρχικής Γερουσίας του 1877, επί συνολικού αριθμού 32 ιδρυτικών μελών. Παρά το γεγονός πως η χάρτα της υπαγόρευε να έχει αριθμό μελών ίσο με το ένα τρίτο των μελών της Βουλής των Αντιπροσώπων της Οθωμανικής Αυτοκρατορίας, δηλαδή άνω των 90 μελών, αριθμό τον οποίον και ουδέποτε υπερέβη. Το 1909, είχε 44 μέλη, το 1910, είχε 48 μέλη, το 1911, είχε 58 μέλη, ενώ το 1914, είχε 48 μέλη.

* Αλί Ριζά Πασάς – Πρόεδρος
* Ιμπραΐμ Εντέμ Πασάς
* Ομέρ Ρουστού Πασάς
* Αχμέντ Τεβφίκ Πασάς
* Χασάν Φεχμί Πασάς
* Μουσταφά Ζιχνί Πασάς
* Μεχμέντ Τεβφίκ Πασάς
* Μισιρλί Μεχμέντ Αλί Φαζίλ Πασάς
* Οχανές Πασάς
* Φερίκ Αρίφ Χικμέτ Πασάς
* Γκαμπριέλ Νοραντουνκιάν
* Αλί Ριζά Εφέντι
* Σαΐμπ Μολά Μπέης, έως το 1910
* Αλί Ριζά Πασάς – Πυροβολικό, Μπιριντσί Φερίκ
* Φερίκ Μουχιντίν Πασάς
* Μπιριντσί Φερίκ Σουλεϊμάν Πασάς
* Μπιριντσί Φερίκ Μεχμέντ Πασάς
* Φερίκ Σεβκέτ Πασάς, έως το 1911
* Σερίφ Αλί Χαϊντάρ Μπέης
* Ρετσαϊζαντέ Μαχμούντ Εκρέμ
* Αμπντουραχμάν Εφέντι
* Αλί Γκαλίμπ Μπέης
* Νασουχί Μπέης

* Φαΐκ Μπέης
* Χαλίμ Μπέης
* Δημητράκης Μαυροκορδάτος
* Αλέξανδρος Μαυρογέννης – πρώην κυβερνήτης της Σάμου, διπλωμάτης
* Γκεοργκιάντις Εφέντι
* Μουσταφά Νουρί Μπέης
* Φαρουκί Σαμί Πασάς
* Μποχόρ Εφέντι
* Αζαριάν Εφέντι
* Μισιρλί Χαλίλ Χαμαντά Πασάς
* Ισμαΐλ Χακκί Εφέντι
* Μητροπολίτης Αυξέντιος
* Μπεσαραγιά Εφέντι
* Σεϊγίντ Αμπντουλκαντίρ – υιός του Σεΐχη Ουμπεϊντουλάχ
* Αχμέντ Μουχτάρ Πασάς – Αρχιστράτηγος
* Μεχμέντ Σαΐντ Πασάς
* Μουσά Καζίμ Εφέντι
* Αμπντουραχμάν Σερέφ
* Αριστάρκι Λογκοφέτ Μπέης
* Φετί Φρανκό Μπέης
* Κιοσέ Μεχμέντ Ραΐφ Πασάς
* Αμπραχάμ Πασάς

* Αράμ Εφέντι
* Μεχμέτ Τσεμαλεντίν Εφέντι – Σαΐχ αλ-Ισλάμ
* Μεχμέντ Φερίντ Πασάς – Μέγας Βεζίρης
* Νταμάντ Φερίντ Πασάς
* Χουσεγίν Χιλμί Πασάς – Μέγας Βεζίρης
* Ντελί Φουάντ Πασάς
* Σερίφ Νασσέρ Μπέης
* Μεχμέτ Σερίφ Τσαβνταρογλού
* Ρεσίτ Ακίφ Πασάς
* Σαλίχ Χουλουσί Πασάς
* Τέμκο Πόποβιτς Εφέντι
* Μαχμούντ Εσάντ Εφέντι
* Νταβούντ Εφέντι Μολκό
* Σουλεϊμάν αλ-Μπουστάνι
* Ζαρέχ Εφέντι Ντιλμπέρ
* Ζιγιαεντίν Εφέντι
* Μουσταφά Ναΐλ Μπέης
* Σερίφ Τσαφέρ Εφέντι
* Αριστείδης Πασάς Γιοργκαντσιόγλου
* Αχμέντ Ριζά
* Σουκρού Πασάς
* Μαχμούντ Σεβκέτ Πασάς

## Δείτε επίσης
* Κοινοβούλιο της Οθωμανικής Αυτοκρατορίας, το Κοινοβούλιο ως σύνολο
* Βουλή των Αντιπροσώπων της Οθωμανικής Αυτοκρατορίας, η Κάτω Βουλή του Κοινοβουλίου
* Γερουσία της Τουρκίας, η Άνω Βουλή του Τουρκικού Κοινοβουλίου μεταξύ του 1961 και του 1980
* Οθωμανικό Σύνταγμα του 1876
* Α΄ Συνταγματική Περίοδος (Οθωμανική Αυτοκρατορία)
* Β΄ Συνταγματική Περίοδος (Οθωμανική Αυτοκρατορία)

## Παραπομπές


Κατηγορία:Κυβέρνηση της Οθωμανικής Αυτοκρατορίας